Helėnas
Helėnas (sen. gr. Ἕλλην) – graikų mitologijos personažas, Tesalijos valdovas, helėnų (graikų) protėvis. Tėvai – Deukalionas ir Pira, anot vienos versijos, Dzeusas. Su nimfa Orseide susilaukė sūnų Eolo, Doro ir Ksuto. Helėno vardas – Heladės (Graikijos) eponimas, o jo sūnūs ir anūkai – pagrindinių graikų genčių eponimai. Teigiama, kad etiologinis mitas apie Helėną pabrėžia bendrą graikų genčių kilmę.